laion/Wikipedia-Exotic huggingface dataset:
ব্যাচেলর অব মেডিসিন, ব্যাচেলর অব সার্জারি

ব্যাচেলর অব মেডিসিন, ব্যাচেলর অব সার্জারি (সংক্ষেপে: এমবিবিএস) (ইংরেজি: Bachelor of Medicine, Bachelor of Surgery, লাতিন: Medicinae Baccalaureus Baccalaureus Chirurgiae) চিকিৎসাবিদ্যার একটি পেশাগত স্নাতক ডিগ্রী। যেসব দেশসমূহের মেডিকেল শিক্ষাব্যবস্থা যুক্তরাজ্যের ঐতিহ্য অনুসরণ করে থাকে সেসব দেশসমূহের মেডিকেল কলেজগুলো থেকে এই ডিগ্রীটি প্রদান করা হয়। ঐতিহ্যগত নামকরণের কারণে ব্যাচেলর অব মেডিসিন এবং ব্যাচেলর অব সার্জারি দুইটি ডিগ্রী নির্দেশ করলেও ব্যবহারিকভাবে এটি একটি ডিগ্রীই নির্দেশ করে। যুক্তরাষ্ট্র এবং যেসব দেশের মেডিকেল শিক্ষাব্যবস্থা যুক্তরাষ্ট্রকে অনুসরণ করে সেসব দেশে এমবিবিএসের সমমানের ডিগ্রী হিসেবে ডক্টর অব মেডিসিন (সংক্ষেপে: এম.ডি.) ডিগ্রী প্রদান করে থাকে। যুক্তরাষ্ট্রের কিছু মেডিকেল শিক্ষাব্যবস্থা এম.ডি. সমমানের ডিগ্রী হিসেবে ডক্টর অব অস্টিওপ্যাথিক মেডিসিন (সংক্ষেপে: ডি.ও.) ডিগ্রীও প্রদান করে থাকে। যদিও এমবিবিএস-ডিগ্রী-প্রচলিত দেশসমূহে ডক্টর অব মেডিসিন, বা এম.ডি., মেডিসিন বিষয়ক স্নাতকোত্তর ডিগ্রীধারীদের নির্দেশ করে যারা এমবিবিএস ডিগ্রী অর্জন করার পর মেডিসিন বা মেডিসিনের কোনো শাখায় গবেষণা করে গবেষণাপত্র প্রকাশ করার মাধ্যমে উক্ত ডিগ্রীটি অর্জন করে থাকেন।এমবিবিএস ডিগ্রীধারীদের সম্মানসূচকভাবে ‘ডাক্তার’ বলা হয়ে থাকে। তারা নামের আগে ‘ডা:’ ব্যবহার করে থাকেন। এম. বি. বি. এস. একটি পাঁচ বছর মেয়াদী শিক্ষাক্রম। পাঁচ বছর মেয়াদী মূল শিক্ষাক্রমের পর একটি নির্ধারিত মেয়াদে বাধ্যতামূলকভাবে শিক্ষানবিশ হিসেবে প্রশিক্ষণ গ্রহণ এর অন্তর্ভুক্ত। শিক্ষানবিশ হিসেবে প্রশিক্ষণ সমাপ্ত করার পর একটি পেশাগত কাউন্সিল যথাযথ পর্যালোচনাপূর্বক একজন এম. বি. বি. এস. ডিগ্রীধারীকে পেশাদার চিকিৎসক হিসেবে চিকিৎসা প্রদানের লাইসেন্স প্রদান করে থাকে। অস্ট্রেলিয়া, বাহরাইন, বাংলাদেশ, চীন, ভারত, ইরাক,আয়ারল্যান্ড, নেপাল, নিউজিল্যান্ড, যুক্তরাজ্য, সংযুক্ত আরব আমিরাত, মালয়েশিয়া, পাকিস্তান, জ্যামাইকা, কুয়েত, লেবানন, লিবিয়া, মালাউয়ি, মরিশাস, মায়ানমার, নাইজেরিয়া, সৌদি আরব, সামোয়া, সুদান, শ্রীলঙ্কা,বার্বাডোস, বতসোয়ানা, মিশর, ফিজি, গাম্বিয়া, ঘানা, গায়ানা,হংকং, জর্ডান, কেনিয়া, দক্ষিণ আফ্রিকা, সিয়েরা লিওন, সিঙ্গাপুর, সেন্ট কিট্‌স ও নেভিস, তানজানিয়া, পাপুয়া নিউগিনি, ত্রিনিদাদ ও টোবাগো, উগান্ডা, জাম্বিয়া, জিম্বাবুয়ে ডক্টর অব মেডিসিন O'Connor, Bridget N. (অক্টোবর ২০১১)। "Perspectives on professional doctorate education in the United States" (পিডিএফ)। Work Based Learning e-Journal। মিডলসেক্স বিশ্ববিদ্যালয়। 2 (1)। ১১ এপ্রিল ২০১৯ তারিখে মূল (pdf) থেকে আর্কাইভ করা। সংগ্রহের তারিখ ৮ ফেব্রুয়ারি ২০১৮।  "Policy Finder | AMA: Definition and Use of the Term Physician H-405.951"। policysearch.ama-assn.org। সংগ্রহের তারিখ ২০২৩-০৪-১৩।  "ECFMC 2017 guide: Reference Guide for Medical Education Credentials"। www.ecfmg.org। Educational Commission for Foreign Medical Graduates। ২৫ জুন ২০১৭ তারিখে মূল থেকে আর্কাইভ করা। সংগ্রহের তারিখ ২৫ জুন ২০১৭।  প্রবেশদ্বার:  চিকিৎসাবিদ্যা
ফ্রাঙ্কো আরমানি

ফ্রাঙ্কো আরমানি (স্পেনীয়: Franco Armani, স্পেনীয় উচ্চারণ: [ˈfɾaŋko aɾˈmani]; জন্ম: ১৬ ডিসেম্বর ১৯৮৬) হলেন একজন আর্জেন্টিনীয় পেশাদার ফুটবল খেলোয়াড়। তিনি বর্তমানে আর্জেন্টিনীয় ক্লাব রিভার প্লেত এবং আর্জেন্টিনা জাতীয় দলের হয়ে গোলরক্ষক হিসেবে খেলেন। আরমানি ২০১৮ সালে আর্জেন্টিনার হয়ে আন্তর্জাতিক পর্যায়ে অভিষেক করেছেন; আর্জেন্টিনার জার্সি গায়ে তিনি এপর্যন্ত ১৭ ম্যাচে অংশগ্রহণ করেছেন। ফ্রাঙ্কো আরমানি ১৯৮৬ সালের ১৬ই ডিসেম্বর তারিখে আর্জেন্টিনার কাসিলদায় জন্মগ্রহণ করেছেন এবং সেখানেই তার শৈশব অতিবাহিত করেছেন। ২০১৮ সালের ২৬শে জুন তারিখে, ৩১ বছর, ৬ মাস ও ১০ দিন বয়সে, ডান পায়ে ফুটবল খেলায় পারদর্শী আরমানি নাইজেরিয়ার বিরুদ্ধে অনুষ্ঠিত ২০১৮ ফিফা বিশ্বকাপের ম্যাচে অংশগ্রহণ করার মাধ্যমে আন্তর্জাতিক ফুটবলে আর্জেন্টিনার হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ১২ নম্বর জার্সি পরিধান করে খেলেছিলেন। ম্যাচটি আর্জেন্টিনা ২–১ গোলের ব্যবধানে জয়লাভ করেছিল। আর্জেন্টিনার হয়ে অভিষেকের বছরে আরমানি সর্বমোট ৩ ম্যাচে অংশগ্রহণ করেছেন। ৪ জুন ২০২২ পর্যন্ত হালনাগাদকৃত। "FIFA World Cup Russia 2018: List of Players: Argentina" (পিডিএফ)। FIFA। ১৫ জুলাই ২০১৮। পৃষ্ঠা 1। ১১ জুন ২০১৯ তারিখে মূল (পিডিএফ) থেকে আর্কাইভ করা।  Malyon, Ed (২৬ জুন ২০১৮)। "Argentina to drop Willy Caballero as players force switch to 4-3-3 in attempt to save World Cup campaign"। The Independent।  "Nigeria vs. Argentina - 26 June 2018"। Soccerway। ২৬ জুন ২০১৮। সংগ্রহের তারিখ ২০ মার্চ ২০২২।  "Nigeria - Argentina 1:2 (World Cup 2018 Russia, Group D)"। worldfootball.net। ২৭ জুন ২০১৮। সংগ্রহের তারিখ ২০ মার্চ ২০২২।  "Nigeria - Argentina, Jun 26, 2018 - World Cup 2018 - Match sheet"। Transfermarkt। ২৬ জুন ২০১৮। সংগ্রহের তারিখ ২০ মার্চ ২০২২।  Strack-Zimmermann, Benjamin (২৬ জুন ২০১৮)। "Nigeria vs. Argentina"। National Football Teams। সংগ্রহের তারিখ ২০ মার্চ ২০২২।  উইকিমিডিয়া কমন্সে ফ্রাঙ্কো আরমানি সংক্রান্ত মিডিয়া রয়েছে। ফ্রাঙ্কো আরমানি – ফিফা প্রতিযোগিতার রেকর্ড (ইংরেজি) সকারওয়েতে ফ্রাঙ্কো আরমানি (ইংরেজি) সকারবেসে ফ্রাঙ্কো আরমানি (ইংরেজি) বিডিফুটবলে ফ্রাঙ্কো আরমানি (ইংরেজি) ট্রান্সফারমার্কেটে ফ্রাঙ্কো আরমানি (ইংরেজি) ওয়ার্ল্ডফুটবল.নেটে ফ্রাঙ্কো আরমানি (ইংরেজি) ইএসপিএন এফসিতে ফ্রাঙ্কো আরমানি (ইংরেজি) ন্যাশনাল-ফুটবল-টিমস.কমে ফ্রাঙ্কো আরমানি (ইংরেজি)
গাব্রিয়েল মেরকাদো

গাব্রিয়েল ইভান মেরকাদো (স্পেনীয় উচ্চারণ: [ɡaˈβɾjel merˈkaðo]; জন্ম: ১৮ মার্চ ১৯৮৭) হলেন একজন আর্জেন্টিনীয় পেশাদার ফুটবলার, যিনি লা লীগ ক্লাব সেভিয়া এবং আর্জেন্টিনা জাতীয় দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন ফুল ব্যাক হলেও তিনি মাঝে মধ্যে একজন সেন্ট্রাল ডিফেন্ডার হিসেবেও খেলে থাকেন। তিনি একজন ভারতীয় বংশোদ্ভূত আর্জেন্টিনীয়। তিনি রেসিং ক্লাব দে আভেলানেদার হয়ে খেলার মাধ্যমে পেশাদার ক্যারিয়ার শুরু করেন। অতঃপর ২০১২ সালে, তিনি ক্লাব আতলেতিকো রিভার প্লেতে যোগদান করেন, যেখানে তিনি ৬টি ঘরোয়া এবং আন্তর্জাতিক প্রতিযোগিতা জয়লাভ কর‍তে সক্ষম হন যার মধ্যে কোপা লিবের্তাদোরেস অন্যতম। পরবর্তীতে ২০১৬ সালে, তিনি ২.৫ মিলিয়ন ইউরোর বিনিময়ে লা লীগ ক্লাব সেভিয়া ফুটবল ক্লাবে যোগদান করেন। ২০১০ সালে, আর্জেন্টিনা জাতীয় দলের হয়ে খেলার মাধ্যমে তিনি আন্তর্জাতিক পর্যায়ে অভিষেক করেন। তিনি ২০১৬ কোপা আমেরিকায় আর্জেন্টিনা দলের একজন সদস্য ছিলেন। স্কোর এবং ফলাফলের কলামে আর্জেন্টিনার গোলসংখ্যা প্রথমে উল্লেখ করা হয়েছে। Gabriel Mercado – Argentine Primera statistics at Fútbol XXI (স্পেনীয়) ন্যাশনাল-ফুটবল-টিমস.কমে গাব্রিয়েল মেরকাদো (ইংরেজি) Gabriel Mercado at Football Lineups[স্থায়ীভাবে অকার্যকর সংযোগ]
ফেদেরিকো ফাসিও

ফেদেরিকো জুলিয়ান ফাসিও (আমেরিকান স্পেনীয়: [feðeˈɾiko ˈfasjo]; জন্ম: ১৭ মার্চ ১৯৮৭) হলেন একজন আর্জেন্টিনীয় পেশাদার ফুটবলার, যিনি ইতালীয় ক্লাব রোমা এবং আর্জেন্টিনা জাতীয় দলের হয়ে একজন রক্ষণভাগের খেলোয়াড় হিসেবে খেলেন। তিনি ২০০৫ সালে, ফেরো কারিল অয়েস্তের হয়ে খেলার মাধ্যমে তার পেশাদার ক্যারিয়ার শুরু করেন। অতঃপর ২০০৭ সালে, তিনি লা লিগার ক্লাব সেভিয়ায় যোগদান করেন। তিনি এই ক্লাবের হয়ে ২০১টি অফিসিয়াল ম্যাচ খেলেছেন এবং ১৫টি গোল করেছেন। তিনি সেভিয়ার হয়ে প্রায় ৯ বছর ধরে খেলেছেন। পরবর্তীতে ২০১৪ সালের আগস্ট মাসে, প্রিমিয়ার লিগ ক্লাব টটেনহ্যাম হটস্পারের সাথে একটি চুক্তি স্বাক্ষর করেন। ১৩ জুন ২০১৭ পর্যন্ত হালনাগাদকৃত। সেভিয়া বি সেহুন্দা বিভাগ বি: ২০০৬–০৭ সেভিয়া কোপা দেল রে: ২০০৯–১০ স্পেনীয় সুপার কাপ: ২০০৭; রানার-আপ ২০১০ উয়েফা ইউরোপা লিগ: ২০১৩–১৪, ২০১৫–১৬ উয়েফা সুপার কাপ: রানার-আপ ২০১৪ টটেনহ্যাম ফুটবল লিগ কাপ: রানার-আপ ২০১৪–১৫ আর্জেন্টিনা অনূর্ধ্ব-২০ ফিফা অনূর্ধ্ব-২০ বিশ্বকাপ: ২০০৭ আর্জেন্টিনা অলিম্পিক গ্রীষ্মকালীন অলিম্পিক গেমস: ২০০৮ "Federico Fazio"। Premier League। ২০ জানুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ২০ জানুয়ারি ২০১৫।  "La muy alargada sombra de Fazio" [The very large shadow of Fazio]। Diario de Sevilla (Spanish ভাষায়)। ২৫ আগস্ট ২০১৪। সংগ্রহের তারিখ ২৮ মে ২০১৫। উদ্ধৃতি শৈলী রক্ষণাবেক্ষণ: অচেনা ভাষা (link) উদ্ধৃতি ত্রুটি: <ref> ট্যাগ বৈধ নয়; Nacion নামের সূত্রটির জন্য কোন লেখা প্রদান করা হয়নি "Spot-on Sevilla leave Benfica dreams in tatters"। UEFA। ১৪ মে ২০১৪। সংগ্রহের তারিখ ১৫ মে ২০১৪।  বিডিফুটবলে ফেদেরিকো ফাসিও (ইংরেজি) ন্যাশনাল-ফুটবল-টিমস.কমে ফেদেরিকো ফাসিও (ইংরেজি)
মার্কোস আকুনিয়া

মার্কোস হাভিয়ের আকুনিয়া (স্পেনীয়: Marcos Acuña; জন্ম: ২৮ অক্টোবর ১৯৯১; মার্কোস আকুনিয়া নামে সুপরিচিত) হলেন একজন আর্জেন্টিনীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগার ক্লাব সেভিয়া এবং আর্জেন্টিনা জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় অথবা বাম পার্শ্বীয় আক্রমণভাগের খেলোয়াড় হিসেবে খেলেন। আকুনিয়া ২০১৬ সালে আর্জেন্টিনার হয়ে আন্তর্জাতিক পর্যায়ে অভিষেক করেছেন; আর্জেন্টিনার জার্সি গায়ে তিনি এপর্যন্ত ৫৬ ম্যাচে অংশগ্রহণ করেছেন। মার্কোস হাভিয়ের আকুনিয়া ১৯৯১ সালের ২৮শে অক্টোবর তারিখে আর্জেন্টিনার নেউকেন প্রদেশে জন্মগ্রহণ করেছেন এবং সেখানেই তার শৈশব অতিবাহিত করেছেন। ২৪ জানুয়ারি ২০২৪ পর্যন্ত হালনাগাদকৃত। "Primer equipo – Sevilla FC" [প্রথম দল – সেভিয়া ফুটবল ক্লাব]। sevillafc.es (স্পেনীয় ভাষায়)। সেভিয়া। ২৩ আগস্ট ২০২৩ তারিখে মূল থেকে আর্কাইভ করা। সংগ্রহের তারিখ ৮ অক্টোবর ২০২৩।  "Official Sevilla FC staff in 2023/24 – LALIGA" [২০২৩/২৪-এ সেভিয়া ফুটবল ক্লাবের কর্মকর্তা – লা লিগা]। laliga.com (ইংরেজি ভাষায়)। লা লিগা। ৮ অক্টোবর ২০২৩। ৩০ সেপ্টেম্বর ২০২৩ তারিখে মূল থেকে আর্কাইভ করা। সংগ্রহের তারিখ ৮ অক্টোবর ২০২৩।  উইকিমিডিয়া কমন্সে মার্কোস আকুনিয়া সংক্রান্ত মিডিয়া রয়েছে। মার্কোস আকুনিয়া – ফিফা প্রতিযোগিতার রেকর্ড (ইংরেজি) মার্কোস আকুনিয়া – উয়েফা প্রতিযোগিতার রেকর্ড (আর্কাইভ) (ইংরেজি)  সকারওয়েতে মার্কোস আকুনিয়া (ইংরেজি) সকারবেসে মার্কোস আকুনিয়া (ইংরেজি) বিডিফুটবলে {{বিডিফুটবল}} আইডি অনুপস্থিত এবং উইকিউপাত্তে নেই। ট্রান্সফারমার্কেটে মার্কোস আকুনিয়া (ইংরেজি) ওয়ার্ল্ডফুটবল.নেটে মার্কোস আকুনিয়া (ইংরেজি) ইএসপিএন এফসিতে {{ইএসপিএন এফসি}} আইডি অনুপস্থিত এবং উইকিউপাত্তে নেই। ন্যাশনাল-ফুটবল-টিমস.কমে মার্কোস আকুনিয়া (ইংরেজি)
লুৎফুন নাহার লতা

লুৎফুন নাহার লতা একজন বাংলাদেশী অভিনেত্রী, মঞ্চ ব্যক্তিত্ব এবং নাট্য পরিচালক। তিনি এইসব দিনরাত্রি (১৯৮৫), বহুব্রীহি (১৯৮৮), একা একা (১৯৮৫) নাটকের জন্য পরিচিত। আশির দশকের শেষের দিকে তিনি অভিনয় শুরু করেন, এবং ১৯৯৭ সালের পর অভিনয় পেশা থেকে দীর্ঘ বিরতি নেন। ১৯৯৮ সালে একাত্তরের লাশ চলচ্চিত্রের মধ্য দিয়ে তার চলচ্চিত্রে আত্মপ্রকাশ হয়। লতা বাংলাদেশে জন্ম নেন। তিনি ১৯৯৭ সাল থেকে নিউ ইয়র্কে বসবাস শুরু করেন। অবসরপ্রপ্ত মেজর নাসির উদ্দিনের সঙ্গে বিবাহ বিচ্ছেদের পর ২০০৪ সালে সুইজারল্যান্ডীয় বংশদ্ভুত মার্কিন ব্যবসায়ী মার্ক ওয়েনবার্গকে বিয়ে করেন তিনি। ২০০৭ সালে তিনি জীবন ও যুদ্ধের কোলাজ শিরোনামে একটি বই প্রকাশ করেন। তিনি যুক্তরাষ্ট্রের বঙ্গবন্ধু সাংস্কৃতিক জোটের সভাপতি ছিলেন। কর্মরত ছিলেন নিউইয়র্ক সিটি ডিপার্টমেন্ট অব এডুকেশনে। অভিনেত্রী হিসেবে একাত্তরের লাশ (১৯৯৮) পরিচালক হিসেবে তুমি আসবে বলে (২২১৬) "Jyotika Jyoti - Full gear ahead"। দ্য ডেইলি স্টার (ইংরেজি ভাষায়)। ২০ জুলাই ২০১৬। সংগ্রহের তারিখ মে ১৮, ২০১৮।  ডেস্ক প্রতিবেদন (১৬ আগস্ট ২০১৭)। "২০ বছর ধরে অভিনয়ের বাইরে জনপ্রিয় এই বাংলাদেশি অভিনেত্রী!"। priyo.com (অনলাইন)। Priyo.com। ২২ মে ২০১৮ তারিখে মূল থেকে আর্কাইভ করা। সংগ্রহের তারিখ মে ১৮, ২০১৮।  সাবেদ সাথী (২৭ নভেম্বর ২০১৭)। "লুৎফুন নাহার লতা'র 'জীবন ও যুদ্ধের কোলাজ' বই নিয়ে আলোচনা"। দৈনিক কালের কণ্ঠ। নিউ ইয়র্ক। সংগ্রহের তারিখ মে ১৮, ২০১৮।  ডেস্ক প্রতিবেদন (১৬ আগস্ট ২০১৭)। "নিউইয়র্কে দ্বিতীয় বিয়ে করলেন লুৎফুন নাহার লতা"। priyo.com (অনলাইন)। Priyo.com। সংগ্রহের তারিখ মে ১৮, ২০১৮। [স্থায়ীভাবে অকার্যকর সংযোগ] ইন্টারনেট মুভি ডেটাবেজে লুৎফুন নাহার লতা  (ইংরেজি)
মনি স্বপন দেওয়ান

মনি স্বপন দেওয়ান (জন্ম: ১৮ মে ১৯৫৪) হলেন একজন বাংলাদেশী রাজনীতিবিদ ও চাকমা উপজাতি গোত্র থেকে নির্বাচিত সাবেক সংসদ সদস্য। তিনি বাংলাদেশ জাতীয়তাবাদী দলের হয়ে ২০০১ সালে পার্বত্য রাঙ্গামাটি থেকে সংসদ সদস্য নির্বাচিত হয়েছিলেন। এছাড়াও তিনি পার্বত্য চট্টগ্রাম বিষয়ক মন্ত্রণালয়ের উপমন্ত্রী ছিলেন।  দেওয়ান ২০০১ সালে ৮ম জাতীয় সংসদ নির্বাচনে বিএনপির মনোনয়নে সংসদ সদস্য নির্বাচিত হন। একই সময়ে তিনি খালেদা জিয়া মন্ত্রিসভার পার্বত্য চট্টগ্রাম বিষয়ক মন্ত্রণালয়ের উপমন্ত্রীর দ্বায়িত্ব পান। এর পূর্বে তিনি ১৯৯০ সালে রাঙ্গামাটি সদর উপজেলার উপজেলা চেয়ারম্যান এবং ১৯৯৪ সালে রাঙ্গামাটি পৌরসভার মেয়র নির্বাচিত হয়েছিলেন। "৮ম জাতীয় সংসদের মাননীয় সংসদ সদস্যগণের তালিকা" (পিডিএফ)। www.parliament.gov.bd। জাতীয় সংসদ সচিবালয়। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ২৩ মে ২০১৮।  "বিখ্যাত ব্যক্তিত্ব"। www.rangamati.gov.bd। রাঙ্গামাটি জেলা তথ্য বাতায়ন। ১৭ মে ২০২০ তারিখে মূল থেকে আর্কাইভ করা। সংগ্রহের তারিখ ২৩ মে ২০১৮।
বৈজ্ঞানিক বিতর্ক

বৈজ্ঞানিক বিতর্ক হচ্ছে বিজ্ঞানীদের মধ্যে গবেষণামুলক কাজ নিয়ে তীব্র অনৈক্য। বৈজ্ঞানিক বিতর্ক প্রমাণ দ্বারা সমর্থিত উপাত্তের ব্যাখ্যা নিয়ে কাজ করে এবং বিতর্কের মাধ্যমে অন্বেষনের চেষ্টা করে কোন ধারণা তুলনামুলকভাবে উপযোগী। উদাহরণস্বরুপ, ২০ শতকের গোড়ার দিকে বুদ্ধ্যাঙ্ক পরিমাপের যাত্রা শুরু হওয়ার পর থেকে জাতি এবং তার বুদ্ধিমত্তা নামক বিষয়টি পপুলার সায়েন্স এবং প্রাতিষ্ঠানিক গবেষণার মধ্যকার বিতর্কের ক্ষেত্রে পরিণত হয়েছে। যদিও স্বাভাবিক বিতর্কের ক্ষেত্র অনেক বড় তবে এই ধরনের বিতর্কের সাথে তুলনা করলে, বৈজ্ঞানিক বিতর্ক সুনির্দিষ্টভাবে বিজ্ঞান সংক্রান্ত বিতর্ক নিয়েই কাজ করে। সুনির্দিষ্টভাবে বলতে গেলে বৈজ্ঞানিক বিতর্ক প্রমাণ দ্বারা সমর্থিত উপাত্তের ব্যাখ্যা নিয়ে কাজ করে এবং বিতর্কের মাধ্যমে অন্বেষনের চেষ্টা করে কোন ধারণার সবচেয়ে বেশি উপযোগিতা আছে। বৈজ্ঞানিক বিতর্ক যারা করেন, তারা মুলত অপরপক্ষের (যদিও বিজ্ঞানে পক্ষ-বিপক্ষ বিবেচনা করা হয় না) তত্ত্ব বা প্রকল্প নিয়ে একমত হন না, অথবা তত্ত্বটিকে প্রমাণ করতে যে প্রক্রিয়া অনুসরণ করা হয়েছে, সে প্রক্রিয়াটিকে তারা প্রশ্নবিদ্ধ করেন। এই ধরনের বিতর্কের মাধ্যমে সবচেয়ে প্রায়োগিক, আর তুলনামুলক শ্রেয়তর উপাত্তের সৃজন হয়। এই ধরনের বিতর্ক বিজ্ঞানী এবং মানবজাতির জন্য উপকার বয়ে আনে। এর মাধ্যমে বিজ্ঞানের অগ্রগতি সাধন হয়। বৈজ্ঞানিক বিতর্ক মিডিয়ার দৃষ্টি আকর্ষণ করে, যার ফলে সাধারণ মানুষেরও এই ধরনের বিতর্কে পরোক্ষভাবে হলেও অংশগ্রহণের একটা সুযোগ তৈরী করে। কিন্তু এই ধরনের বিতর্কে যদি বৈজ্ঞানিক ও অবৈজ্ঞানিক দৃষ্টিভঙ্গীর মধ্যে একটা বিরোধ তৈরী হয়, তাহলে তা বৈজ্ঞানিক গবেষণার অগ্রগতিতে অন্তরায় সৃষ্টি করে। এই ধরনের বিতর্কের বিভিন্ন রকম শ্রেণিবিভাগ আছে। এর মধ্যে প্রধান দুই প্রকারের একটি হলো মুখ্য বৈজ্ঞানিক বিতর্ক এবং দ্বিতীয়টি হলো গৌন বৈজ্ঞানিক বিতর্ক। মুখ্য বৈজ্ঞানিক বিতর্ক কোনো তত্ত্ব বা প্রকল্পের (hypotheses) একেবারে প্রধান ধারণাকে কেন্দ্র করে উত্থাপন করা হয়। এর অর্থ হলো কোনো বিষয়ের কেন্দ্রীয় ধারণাকে ভিত্তি করে করা বিতর্কই হলো মুখ্য বৈজ্ঞানিক বিতর্ক। এই কেন্দ্রীয় ধারণাকে সত্য মেনে সেই ধারণার উপর যে বিতর্ক করা হয়, তাকে বলা হবে গৌণ বৈজ্ঞানিক বিতর্ক। উদাহরণস্বরুপ, বিবর্তন হচ্ছে এটা নিয়ে সাধারণ জনগোষ্ঠীর মধ্যে কিছুটা ধোয়াশা থাকলেও মুলধারার বিজ্ঞানী, বা প্রধান বৈজ্ঞানিক সংস্থাগুলো একে মেনে নিয়েছে। এখন কোনো বিজ্ঞানী যদি সাধারণ জনগোষ্ঠীর সাথে তাল মিলিয়ে মুলধারার বিজ্ঞানীদের সাথে বিবর্তন হচ্ছে না;- এই মর্মে তর্ক করে, তবে তা হবে বিবর্তন প্রসঙ্গে মুখ্য বৈজ্ঞানিক বিতর্ক। কিন্তু এখন বিজ্ঞানীরা নিশ্চিত বিবর্তন হচ্ছে, এটাকে সত্য মেনে নিয়ে বিভিন্ন প্রজাতিতে বিবর্তন কীভাবে হচ্ছে বা বিবর্তনের কলাকৌশলের উপর যে বিতর্ক তারা করেন, একে বলা হবে গৌন বৈজ্ঞানিক বিতর্ক। বৈজ্ঞানিক মতামত আর অবৈজ্ঞানিক মতামতের মধ্যে যে বিতর্ক তার স্থান বিজ্ঞানের জগতে নয় এবং এধরনের বিতর্ক প্রকৃত বৈজ্ঞানিক বিতর্ক হিসেবে স্বীকৃত নয়। History of the race and intelligence controversy Biopsychiatry controversy Causes of ADHD List of scientific priority disputes List of scientific controversies Science Scientific method What controversy: Is a controversy misrepresented or blown out of proportion? টেমপ্লেট:Sci-stub
রাউল আলফোন্সিন

রাউল রিকার্দো আলফোন্সিন ফুল্কেস (স্পেনীয় ভাষায়: Raúl Ricardo Alfonsín Foulkes) (জন্ম ১৩ই মার্চ, ১৯২৭) ১৯৮৩ থেকে ১৯৮৯ সাল পর্যন্ত আর্জেন্টিনার রাষ্ট্রপতি ছিলেন। আলফোন্সিন বুয়েনোস আইরেস প্রদেশের চাস্কোমুস শহরে জন্ম নেন। তিনি জেনারেল সান মার্তিন সামরিক অ্যাকাডেমিতে (Liceo Militar General San Martin) সামরিক প্রশিক্ষণ নেন। ১৯৫০ সালে লা প্লাতা জাতীয় বিশ্ববিদ্যালয় থেকে আইনে স্নাতক হন। নিজ শহরে ফিরে গিয়ে এল ইম্পার্সিয়াল পত্রিকা চালু করেন। ১৯৪৫ সাল থেকে তিনি মধ্যপন্থী উনিয়ন সিবিকা রাদিকাল (Unión Cívica Radical, সংক্ষেপে UCR) দলের সদস্য ছিলেন। প্রাদেশিক রাজনীতিতে প্রায় এক দশক অংশ নেবার পর ১৯৬৩ সালে জাতীয় আইনসভার সদস্য হন। আর্জেন্টিনায় বেসামরিক শাসনের সময় চেম্বার অফ ডেপুটিজ-এর সদস্য ছিলেন। ১৯৭৩ সালের রাষ্ট্রপতি নির্বাচনে প্রার্থী হিসেবে মনোনয়নের জন্য দাঁড়ালেও পেরনবাদী প্রার্থীকে মনোনয়ন দেয়া হয়। পরে ১৯৭৬ সালে সামরিক ক্যু-এর মাধ্যমে আর্জেন্টিনা সামরিক শাসনের অধীনে আসে। ১৯৮১ সালে তিনি উনিয়ন সিবিকা রাদিকাল দলের নেতা হন। সামরিক জান্তার শাসনামলে সংঘটিত মানবাধিকার লঙ্ঘনের বিরুদ্ধে আলফোন্সিন লা কেস্তিওন আর্হেন্তিনা (La cuestión Argentina) অর্থাৎ "আর্জেন্টিনার প্রশ্ন" নামে ১৯৮১ সালে একটি বিবৃতি প্রকাশ করেন এবং Permanent Assembly for Human Rights গঠন করেন। তিনি সামরিক শাসন ও ফক্‌ল্যান্ড্‌স যুদ্ধের ঘোর বিরোধী ছিলেন। ফক্‌ল্যান্ড্‌স যুদ্ধে আর্জেন্টিনার শোচনীয় পরাজয়ের পর আর্জেন্টিনার সামরিক শাসক ক্ষমতা ছেড়ে দিয়ে ১৯৮৩ সালে নির্বাচন দিলে তিনি পেরনবাদী প্রার্থীকে হারিয়ে রাষ্ট্রপতি নির্বাচিত হন। এসময় তার বিরুদ্ধে অনেকগুলি সামরিক ক্যু-এর চেষ্টা তিনি প্রতিহত করেন এবং আর্জেন্টিনার ভঙ্গুর গণতন্ত্রকে স্থিরতা দেন। সামরিক শাসনের সময় মানবাধিকার লঙ্ঘনকারী অনেক প্রথম সারির সেনা কর্মকর্তার দৃষ্টান্তমূলক বিচার ও শাস্তির ব্যবস্থা করেন তিনি। তবে সেনাবাহিনীর চাপে পরবর্তীতে তিনি অনেককে ক্ষমা করে দেন। আইএমএফ থেকে অনেক ঋণ নিয়েও তিনি তার দেশকে সম্পূর্ণ অর্থনৈতিক পুনরুদ্ধারের পথে নিয়ে যেতে ব্যর্থ হন। সংবিধান অনুসারে পরপর দুই মেয়াদের জন্য রাষ্ট্রপতি নির্বাচনে দাঁড়াতে পারেন নি। ১৯৮৯ সালের নির্বাচনে পেরনবাদী কার্লোস মেনেম জয়লাভ করলে ক্ষমতা হস্তান্তরের ছয় মাস আগেই পদত্যাগ করেন এবং মেনেমকে একটি ধ্বংসপ্রায় অর্থনীতি রেখে যান।
বার্ট আইরনমঙ্গার

হার্বার্ট বার্ট আইরনমঙ্গার (ইংরেজি: Bert Ironmonger; জন্ম: ৭ এপ্রিল, ১৮৮২ - মৃত্যু: ৩১ মে, ১৯৭১) কুইন্সল্যান্ডের পাইন মাউন্টেন এলাকায় জন্মগ্রহণকারী প্রথিতযশা অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। দলে তিনি মূলতঃ বামহাতি মিডিয়াম বোলার হিসেবে খেলতেন। এছাড়াও নিচেরসারিতে বামহাতে কার্যকরী ব্যাটিংয়ে পারদর্শিতা দেখিয়েছেন বার্ট আইরনমঙ্গার। জনৈক কৃষকের দশ সন্তানের মধ্যে তিনি সর্বকনিষ্ঠ ছিলেন। শৈশবকালে যান্ত্রিক দূর্ঘটনায় তিনি তার বামহাতের তর্জনী কেটে যায়। এ হাতেই তিনি বোলিং করেছেন। ২৭ বছর বয়সে কুইন্সল্যান্ডের পক্ষে প্রথম-শ্রেণীর ক্রিকেটে অভিষেক ঘটে বার্ট আইরনমঙ্গারের। এরপর ১৯১৪ সালে ভিক্টোরিয়ায় স্থানান্তরিত হন। বয়সের কারণে তিনি মাত্র ১৪ টেস্টে অংশগ্রহণের সুযোগ পেয়েছেন। তাস্বত্ত্বেও ১৭.৯৭ বোলিং গড়ে ৭৪ উইকেট দখল করেছেন বার্ট আইরনমঙ্গার। ঐ সময়ে তিনি বেশ কয়েকটি অসাধারণ ক্রীড়াশৈলী প্রদর্শন করেছিলেন। ১৯২৪-২৫ মৌসুমে এমসিসি দলের বিপক্ষে হ্যাট্রিক করেন। ১৯৩০-৩১ মৌসুমে মেলবোর্নে সফরকারী ওয়েস্ট ইন্ডিজের বিপক্ষে ১১/৭৯ বোলিং পরিসংখ্যান দাঁড় করান। ১৯৩১-৩২ মৌসুমে ব্রিসবেনে সফরকারী দক্ষিণ আফ্রিকার বিপক্ষে ইনিংসে ৯/৮৯ ও মেলবোর্ন টেস্টে ১১/২৪ লাভ করেন। দক্ষিণ আফ্রিকার বিপক্ষে ঐ সিরিজে তিনি ৩১ উইকেট লাভ করেছিলেন। ৪৬ বছর বয়সে টেস্ট ক্রিকেটে অভিষিক্ত হন তিনি। এরপর ৫০ বছর বয়স পর্যন্ত টেস্ট ক্রিকেট খেলতে থাকেন। টেস্ট ক্রিকেটে অভিষেকের দিক দিয়ে তিনি চতুর্থ বয়োজ্যেষ্ঠ ও টেস্টে অবসর নেয়ার দিক দিয়ে দ্বিতীয় বয়োজ্যেষ্ঠ খেলোয়াড়ের মর্যাদা পেয়ে আসছেন। সর্ববয়োজ্যেষ্ঠ টেস্ট ক্রিকেটার হিসেবে ৪৮ বছর ৩১২ দিন বয়সে ইনিংসে পাঁচ, ছয় ও সাত উইকেটের সন্ধান পান। এছাড়াও সর্ববয়োজ্যেষ্ঠ টেস্ট ক্রিকেটার হিসেবে ৪৯ বছর ৩১১ দিন বয়সে ইনিংসে পাঁচ উইকেট লাভের পাশাপাশি ছয় উইকেট লাভ করেছেন। ৪৯ বছর ৩১১ দিন বয়সে টেস্টে ১০ উইকেট নিয়ে নতুন রেকর্ড গড়েন। ৮৯ বছর বয়সে মেলবোর্নের সেন্ট কিল্ডায় তার দেহাবসান ঘটে। তার সম্মানার্থে সেন্ট কিল্ডার জাঙ্কশন ওভাল খেলার মাঠের দর্শক ছাউনির নামকরণ করা হয়েছে। "Immovable"। ESPN Cricinfo। সংগ্রহের তারিখ ৭ এপ্রিল ২০১৭।  "Records | Test matches | Bowling records | Oldest player to take a maiden five-wickets-in-an-innings | ESPN Cricinfo"। Cricinfo। সংগ্রহের তারিখ ২০১৭-০৩-০৩।  "Records | Test matches | Bowling records | Oldest player to take five-wickets-in-an-innings | ESPN Cricinfo"। Cricinfo। সংগ্রহের তারিখ ২০১৭-০৩-০৩।  "Records | Test matches | Bowling records | Oldest player to take ten-wickets-in-a-match | ESPN Cricinfo"। Cricinfo। সংগ্রহের তারিখ ২০১৭-০৩-০৩।  উইকিমিডিয়া কমন্সে বার্ট আইরনমঙ্গার সংক্রান্ত মিডিয়া রয়েছে। ইএসপিএনক্রিকইনফোতে বার্ট আইরনমঙ্গার (ইংরেজি) ক্রিকেটআর্কাইভে বার্ট আইরনমঙ্গার (সদস্যতা প্রয়োজনীয়) (ইংরেজি) Oldest Test debutants from Cricinfo Oldest Test players from Cricinfo
দই বড়া

দই বড়া পুরোনো নবাবী আমলের একটি খাবার। এটি মসলা মেশানো টক দই দিয়ে মাষ কলাই -এর বড়া রান্না। এটি বেশ তীব্র স্বাদ যুক্ত খাবার। এটি সাধারণত রুচিবর্ধক খাবার হিসাবে ব্যবহার করা হয়। বাংলাদেশে পুরানো ঢাকাতে এখনো এর প্রচলন আছে। যদিও বর্তমানে এর ব্যবহার সীমিত। তবে রোজার মাসে ইফতারীর জন্য এর ব্যবহার লক্ষ্য করার মতো। উত্তর ভারতে, বিশেষত পঞ্জাবি, হরিয়াণি ইত্যাদি রন্ধন প্রণালীতে, দই বড়া বহুল ব্যবহৃত।
বারবারা ব্যারি

বারবারা ব্যারি (ইংরেজি: Barbara Barrie; জন্ম: বারবারা অ্যান বারম্যান, ২৩শে মে ১৯৩১) হলেন একজন মার্কিন অভিনেত্রী। তিনি চলচ্চিত্র, টেলিভিশন ও মঞ্চ তিন মাধ্যমেই কাজ করেছেন। পাশাপাশি তিনি একজন লেখিকা। ১৯৬৪ সালের ওয়ান পটেটো, টু পটেটো চলচ্চিত্র দিয়ে তার কর্মজীবন শুরু হয়, যার জন্য তিনি শ্রেষ্ঠ অভিনেত্রী বিভাগে কান চলচ্চিত্র উৎসব পুরস্কার অর্জন করেন। তিনি ব্রেকিং অ্যাওয়ে চলচ্চিত্রের ইভলিন স্টলার চরিত্রের জন্য সমধিক পরিচিত, যার জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কারে মনোনীত হন। তিনি এই চলচ্চিত্র অবলম্বনে নির্মিত টেলিভিশন ধারাবাহিকে অভিনয় করে এমি পুরস্কারের মনোনয়ন লাভ করেন। এছাড়া তিনি ল অ্যান্ড অর্ডার (১৯৯২) ও ল অ্যান্ড অর্ডার স্পেশাল ভিকটিমস ইউনিট (২০০৩) ধারাবাহিকে অভিনয়ের জন্য আরও দুটি এমি পুরস্কারের মনোনয়ন লাভ করেন। ব্যারি তার মঞ্চের কাজের জন্যও পরিচিত। তিনি ১৯৭১ সালে স্টিভেন সন্ডহাইমের কোম্পানি মঞ্চনাটকে অভিনয়ের জন্য সঙ্গীতধর্মী নাটকে শ্রেষ্ঠ অভিনেত্রী বিভাগে টনি পুরস্কারের মনোনয়ন লাভ করেন। বারবারা অ্যান বারম্যান ১৯৩১ সালের ২৩শে মে ইলিনয়ের শিকাগোতে জন্মগ্রহণ করেন। তার পিতা লুইস বারম্যান ও মাতা ফ্রান্সেস রোজ ছিলেন ইহুদি। তার যখন নয় বছর বয়স তখন তারা স্বপরিবারে টেক্সাসে চলে যান। সেখানে তিনি করপাস ক্রিস্টিতে বেড়ে ওঠেন। তার এক ভাই ছিল, তার নাম জিওফ্রি মেলভিন বারম্যান (১৯২৪-১৯৮৩)। বারবারা ১৯৪৮ সালে করপাস ক্রিস্টি সিনিয়র হাই স্কুল থেকে পাস করেন। তিনি অল্প কিছুদিন ডেল মার কলেজে সাংবাদিকতা বিষয়ে পড়াশুনা করেন এবং পরে অস্টিনের টেক্সাস বিশ্ববিদ্যালয়ে চলে যান। সেখান থেকে তিনি ১৯৫২ সালে নাট্যকলা বিষয়ে স্নাতক ডিগ্রি অর্জন করেন। তিনি পরবর্তীতে পেশাদার কর্মজীবন শুরুর লক্ষ্যে নিউ ইয়র্কে চলে যান। কর্মজীবনের শুরুতে তিনি তার বংশনাম "বারম্যান" পরিবর্তন করে "ব্যারি" রাখেন। ব্যারি নিউ ইয়র্কের কর্নিংয়ে একটি থিয়েটার কোম্পানিতে এক মৌসুম রেসিডেন্ট অভিনেত্রী হিসেবে অভিনয় করেন। মঞ্চে তার প্রথম পেশাদার কাজ ছিল ১৯৫৩ সালের দ্য মুন ইজ ব্লু। তিনি রচেস্টার অ্যারিনা থিয়েটারেও কাজ করেছেন। ১৯৫৫ সালে লুইস ক্যালহার্নের বিপরীতে দ্য উডেন ডিশ মঞ্চনাটকে কাজের মধ্য দিয়ে তার ব্রডওয়ে মঞ্চে অভিষেক হয়। ব্যারি ১৯৭৯ সালে মার্কিন যুক্তরাষ্ট্রের ম্যানহাটনের ইস্ট ভিলেজের ফিনিক্স থিয়েটারে মঞ্চস্থ বিগ অ্যান্ড লিটল মঞ্চনাটকে অভিনয় করেন। ফাইফারম্যান, নেওমি (২৫ ফেব্রুয়ারি ২০০০)। "Worshipping Suburbia"। The Jewish Journal of Greater Los Angeles। অক্টোবর ২৭, ২০০৬ তারিখে মূল থেকে আর্কাইভ করা। সংগ্রহের তারিখ ২৩ মে ২০১৮।  "Barbara Barrie profile"। ফিল্ম রেফারেন্স। সংগ্রহের তারিখ ২৩ মে ২০১৮।  "Local girl in first starring role," Corpus Christi Caller-Times, February 17, 1957, p. 7F. "Barbara Barrie Profile"। familysearch.org। সংগ্রহের তারিখ ২৩ মে ২০১৮।  "Barbara Barrie Profile"। playbillvault.com। সংগ্রহের তারিখ ২৩ মে ২০১৮।  সিমন, জন (১৬ এপ্রিল ১৯৭৯)। "From Top to Botho"। নিউ ইয়র্ক। পৃষ্ঠা ৯০। সংগ্রহের তারিখ ২৩ মে ২০১৮।  উইকিমিডিয়া কমন্সে বারবারা ব্যারি সংক্রান্ত মিডিয়া রয়েছে। ইন্টারনেট ব্রডওয়ে ডেটাবেজে বারবারা ব্যারি (ইংরেজি) ইন্টারনেট মুভি ডেটাবেজে বারবারা ব্যারি  (ইংরেজি)
মহাবিশ্বের তাপ মৃত্যু

মহাবিশ্বের তাপ মৃত্যু হল একটি অনুকল্প যা বিশ্ব-ব্রহ্মাণ্ডের শেষ পরিণতি অর্থাৎ অন্তের কথা বোঝায়। মহাবিশ্ব মুক্ত তাপগতীয় শক্তিবিহীন এক অবস্থা প্রাপ্ত হয়। যখন শক্তি সবকিছুতে সমান হয়, বা গোটা মহাবিশ্বে 'তাপগতীয় সমতা' দেখা দেয়, সেই অবস্থাকে মহাবিশ্বের তাপ মৃত্যু বলা হয়। মহাবিশ্বে শক্তির প্রয়োজন হয় এবং কোনো কাজ করতে পারা যায় না বা কোনো ধরনের জীবন মহাবিশ্বে বেঁচে থাকা সম্ভব হয় না। এই অনুকল্পের মতে, মহাবিশ্বে 'কাজ করার ক্ষমতা' অতি সহজে হারিয়ে যায়, বিশৃংখলতা থেকে সুশৃংখলতার দিকে। এটি তাপগতিবিজ্ঞানের দ্বিতীয় নিয়মের ওপরে প্রতিষ্ঠিত। মহাবিশ্বের তাপ মৃত্যুর কথা সর্বপ্রথম উইলিয়াম থমসন (লর্ড কেলভিন) ১৮৫০ খ্রীষ্টাব্দে বলেছিলেন। এই অনুকল্পের অধিসূচনা হয়েছিল ১৯ শতকের বিজ্ঞানীদের দেওয়া তাপগতিবিদ্যার প্রথম এবং দ্বিতীয় নিয়ম থেকে। এই ক্ষেত্রে উইলিয়াম থমসনের নাম উল্লেখনীয়। বিভিন্ন পরীক্ষার পরে বলা হয়েছিল: "তাপ কোনো বস্তু নয়, কিন্তু এটি যান্ত্রিক প্রভাবের এক গতিশীল রূপ, আমি স্বীকার করি যে যান্ত্রিক কার্য এবং তাপের মধ্যকার কারণ এবং প্রভাবে এক সমতা আছে।" পরবর্তীতে হার্মান ভন হেল্মহল্টজ এবং উইলিয়াম র্যাঙ্কায়িন তাপ মৃত্যুর শাস্ত্র উন্নত করেন। যেহেতু তাপ মৃত্যুই একমাত্র সম্ভাব্য ফলাফল, এবং এই শাস্ত্রের কোনো প্রমাণ নেই, সেজন্য নিচে উল্লেখ করা সময় উক্ত মতবাদে প্রচলিত পরিকল্প বোঝায়। অধঃপতনের যুগ: ১০১৪ বছর থেকে ১০৪০ পর্যন্ত তারকামণ্ডল এবং তারাসমূহ উৎপাদন বন্ধ করে: ১০১৪ গ্রহের পরিমণ্ডল থেকে আরম্ভ করে: ১০১৫ বছর নক্ষত্রের পরিমণ্ডল থেকে আরম্ভ করে: ১০১৬বছর Thomson, William. (1951). " On the Dynamical Theory of Heat , with Numerical results deduced from Mr Joule's Equivalent of a Thermal Unit, and M. Regnault's Observations on Steam. "Excerpts. [§§1-14 & §§ 99-100], Transactions of the Royal Society of Edinburgh, March, 1851; and Philosophical Magazine IV 1852, [from Mathematical and Physical Papers, vol i, art XLVIII, pp 174] Physics Timeline (Helmholtz and Heat Death, 1854